PRIMĂRIA MUNICIPIULUI TIMIŞOARA                                                        APROBAT
DIRECŢIA PATRIMONIU                                                                                    PRIMAR
BIROU SPAŢII-TERENURI
Nr. D72008-2657/05.11.2008                                                                 dr. ing. Gheorghe Ciuhandu                 

REFERAT

	Hotărârea Guvernului României nr.884 din 3 iunie 2004, privind concesionarea unor spaţii cu destinaţia de cabinete medicale, a stabilit cadrul juridic pentru concesionarea către medicii titulari sau asociaţi a cabinetelor medicale.
	Art. 5 alin (1) şi alin (2) precizează faptul că durata concesiunii nu poate fi mai mică de 15 ani dar “în situaţia în care concesionarul îndeplineşte condiţiile în vederea pensionării pentru limita de vârstă la un termen care se înscrie în cadrul duratei minime a concesiunii, contractul de concesiune se va încheia pe o perioadă care să nu depăşească data limită de pensionare”.
	Potrivit art.385 alin.1 din Legea nr.95/2006 privind reforma în domeniul sănătăţii, “Medicii se pensionează la vârsta de 65 de ani, indiferent de sex”.
	Legea nr.95/14.04.2006 privind reforma în domeniul sănătăţii (actualizată) prin art.385 precum şi Decizia nr.4 din 22 februarie 2008 a Colegiului Medicilor din Romania prin art.3 precizează faptul că medicii îşi pot continua activitatea medicală peste vârsta de pensionare cu condiţia obţinerii avizului anual al Colegiului Medicilor din România. 
	Contractele de concesiune nr.15/12.10.2004, 20/12.2004, 64/08.12.2004 şi 80/13.12.2004 încheiate cu dr.Boşneag Mariana, dr.Tatu Monica, dr.Falniţă Domnica şi dr.Vese Elena au expirat la data de 19.07.2008 respectiv 19.07.2006 fiind încheiate pe o perioadă mai mică decât vârsta de pensionare de 65 de ani aprobată prin Legea nr.95/14.04.2008, adică 09.08.2011, 31.08.2011, 07.10.2013 respectiv 07.09.2011. Medicii desfăşoară activitatea în cabinetele medicale, redevenţa fiind achitată la zi.  
	Contractul de concesiune nr.61/22.11.2004 încheiat cu dr.Cosma Ovidiu Octavian a expirat la data de 19.07.2008 medicul desfăşurând activitatea în cabinetul medical, redevenţa fiind achitată la zi.
Dr.Cosma Ovidiu Octavian are calitatea de beneficiar al Legii nr.189/2000 privind aprobarea O.G. nr.105/1999 pentru modificarea şi completarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, solicitând prin cererea nr.D72008-1823/2008 prelungirea Contractului de concesiune nr.61/22.11.2004.  Art.1^1 din Decretul-lege nr.118/1990 modificat prin O.G. nr.105/1999 aprobată prin Legea nr.189/2000, precum şi Art.1, alin.2, litera e) din Decizia nr.4 din 22 februarie 2008 a Colegiului Medicilor din Romania stabilesc categoriile de medici care pot continua activitatea medicală până la împlinirea vârstei de 70 de ani.
Medicii dr.Boşneag Mariana, dr.Tatu Monica, dr.Falniţă Domnica, dr.Vese Elena şi dr.Cosma Ovidiu Octavian au avizul Colegiului Medicilor din România şi al Colegiului Medicilor Dentişti din România.
În şedinţa din data de 25.09.2008 a Comisiei de analiza a spaţiilor cu altă destinatie decât aceea de locuintă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiintata prin HCLMT nr.288/2005, s-a hotărât încheierea unor noi contracte de concesiune în conformitate cu legislaţia în vigoare.
	Având în vedere cele prezentate, 

PROPUNEM:

1. Emiterea unei Hotărâri de Consiliu Local care să aprobe încheierea unor noi contracte de concesiune în conformitate cu legislaţia în vigoare (Hotărârea Guvernului României nr.884/ 03.06.2004, privind concesionarea unor spaţii cu destinaţia de cabinete medicale, Legea nr.95/14.04.2006 privind reforma în domeniul sănătăţii, Decizia nr.4/22.02.2008 a Colegiului Medicilor din România şi Decretul-Lege nr.118/1990 modificat prin Legea ne.189/02.11.2000), trecute în ANEXA care face parte integrantă din prezentul referat. 

                                   VICEPRIMAR                                                          DIRECTOR

                                  ing. Adrian Orza                                            ec. Nicuşor Constantin Miuţ

                                                                                                           BIROU SPAŢII-TERENURI
                                                                                       
                                       AVIZAT                                                              ing. Marius Voicu
                              SERVICIU JURIDIC
                                                                                                                 REFERENT DE SPEC.

                                                                                                                 sing. Gheorghe Drăgoi  

                                                                                                                      Cod FP 53-01, ver.1